
Izbirni izpit UL Fakultete za elektrotehniko, 04. 09. 2026 -> Navodila

1. Na klop pred seboj položite pisalo, veljaven osebni dokument s sliko ter vabilo s šifro, ki ste ga prejeli po elektronski pošti. Vse ostale predmete odložite na obešalnike v učilnici. Nadzornik bo med izvajanjem izpita preveril vašo istovetnost.

2. Kuverto z izpitno polo odprite šele na znak nadzornika. Med izpitom ni dovoljeno uporabljati nobenih pripomočkov razen pisala. Prav tako ni dovoljena komunikacija z nadzornikom ali ostalimi udeleženci izpita.

3. Izpit je sestavljen iz izpitne pole, ki vsebuje 30 nalog s štirimi možnimi odgovori, in lista z odgovori. Na list z odgovori vpišite vaše ime in priimek, šifro, ki ste jo prejeli v dopisu, ter se nanj podpišite. 

4. Pri vsakem vprašanju med štirimi ponujenimi odgovori (A), (B), (C) in (D) izberete in označite samo en odgovor. (glejte primera na dnu navodil). 

5. Pomožne račune pišete na hrbtno stran izpitne pole. Pomožnih računov ne bomo ocenjevali.

6. Izpit traja 90 minut. Če z reševanjem izpita zaključite preden se izteče 80 min, dvignite roko. Nadzornik bo prevzel vaš list z odgovori. Nato lahko tiho vstanete in zapustite prostor. Deset minut pred zaključkom izpita vas bo nadzornik opozoril, da se bliža konec. Od takrat naprej predavalnice ne smete zapustiti predčasno.

7. Ko bo nadzornik oznanil zaključek izpita, odložite pisalo in ostanite na svojem mestu, dokler nadzornik ne pobere vseh izdelkov (oddate list z odgovori ter ločeno izpitno polo in kuverto).

Način ocenjevanja: 
kandidat ima na začetku 30 točk, vsak pravilen odgovor je vreden 3 točke, za nepravilen odgovor se kandidatu 1 točka odšteje, za neodgovorjeno vprašanje se točk ne dodeli. Označite le en odgovor. Če bo označenih več odgovorov, se točka odbije, saj je pravilen le en odgovor. Ocenjujejo se samo odgovori, ki jih označite na priloženem listu z odgovori.

Vsaka kršitev navodil bo imela za posledico izključitev kandidata iz postopka ocenjevanja v skladu s 114. členom Statuta UL in ustreznimi določbami Pravilnika o disciplinski odgovornosti študentov UL.

Želimo vam veliko uspeha!

PRIMER 1:
Če želite označiti, da je pravilen odgovor »A«, potem vnesete križec v ustrezen kvadratek pri tej nalogi na listu z odgovori:

PRIMER 2:
Če želite označiti, da je pravilen odgovor »A«, pred tem pa ste se zmotili in že označili odgovor »B«, potem naredite naslednje. Prečrtajte odgovor, za katerega menite, da je napačen, ter označite odgovor pri tej nalogi na listu z odgovori, za katerega menite, da je pravilen.  Zraven pravilnega odgovora se podpišite:

